**Препис – извлечение!**

Р Е Ш Е Н И Е № 481

27.01.2023 г.

/ Протокол № 39 /

**ОТНОСНО:** Предложение с вносител Кмет на Община с вх. № ОС – 7 /16.01.2023 г. - одобряване на план-сметката за планираните постъпления и разходвани средства от такса битови отпадъци за сметосъбиране, сметоизвозване, обезвреждане на битовите отпадъци в депа или други съоръжения, чистота на териториите за обществено ползване на територията на Община Гурково за 2023 г.

**МОТИВИ:** Администрирането на таксата за битови отпадъци осигурява средствата за една от основните функции на всяка една община - поддържането на чистотата в населените места и опазване на териториите за обществено ползване от битово замърсяване.

На основание чл. 66, ал.1 от ЗМДТ и чл.18 от Наредбата за определяне администрирането на местните такси и цени на услуги на територията на община Гурково, такса битови отпадъци се определя в годишен размер, въз основа на одобрена от Общински съвет план сметка за всяка дейност, включваща необходимите разходи за:

1. Събиране на битовите отпадъци и транспортирането им до инсталации и съоръжения за третирането им, както и осигуряване на съдове за събиране на битовите отпадъци, с изключение на разделното събиране, предварителното съхраняване и транспортирането на битовите отпадъци, попадащи в масово разпространени отпадъци по Закона за управление на отпадъците - за услугата по чл.62, т. 1 от ЗМДТ.

2. Третиране на битовите отпадъци, необхванати в управлението на масово разпространените отпадъци, както и проучване, проектиране, изграждане, поддържане, експлоатация, закриване и мониторинг на депата за битови отпадъци и/или други инсталации или съоръжения за оползотворяване и/или обезвреждане на битови отпадъци - за услугата по чл.62, т. 2 от ЗМДТ.

3. Поддържане на чистотата на улични платна, площадите, алеите, парковете и другите територии от населените места и селищните образувания в общината, предназначени за обществено ползване - за услугата по чл.62, т. 3 от ЗМДТ.

На основание чл. 66, ал. 1 от ЗМДТ се предлага ТБО за 2023 г. да се определи, като за основа се вземе данъчната оценка за жилищните имоти на граждани и предприятия и по-високата между отчетната стойност и данъчната оценка за нежилищните имоти. Същите са

представени в Приложение № 1. След задълбочен анализ и като се вземе предвид процента на събираемост са определени прогнозните приходи за 2023 г.

Към 31.10.2022 г. постъпленията само от ТБО са в размер на **229 519** лв., представени в Приложение № 1.2, колона отчет 2022 г. В приходната част намират отражение всички

постъпления от трансфери и заемни средства със знак „плюс” и предоставени трансфери /отчисления по чл. 60 и чл. 64 от ЗУО/ със знак „минус”. Или всичко приходи **401 523** лв.

Към 31.10.2022 г. разходите по дейност „Чистота” и „дейности по управление на отпадъците” са в размер на **401 523** лв.

Събраните, но неразходвани средства от ТБО за текущата година, както и от предходни години формират преходен остатък. Той се отразява в приходната част на план-сметката по чл. 66, ал. 1 от ЗМДТ.

План-сметка „Чистота” се състои основно от две части:

* Приходи, изведени от прогнозната стойност на приходите от ТБО и преходния остатък от предходни години и
* Разходи или необходимите средства за допустимите дейности по събирането, извозването и обезвреждането в депа или други съоръжения на битовите отпадъци, както и за поддържането на чистотата на териториите за обществено ползване в населените места.

Общата стойност на План-сметка „Чистота” и „дейности по управление на отпадъците” за града и населените места на територията на Община Гурково за 2023 г. възлиза на стойност: **442 196** лв.

Образувана е съобразно дейностите /по-долу изложени/, които трябва да се извършват през текущата година относно извършване на услуги по събиране, транспортиране, обезвреждането на депа или други съоръжения на битови отпадъци, както и поддържането на чистотата на териториите за обществено ползване в населените места.

1. Осигуряване на съдове за съхранение на битовите отпадъци – контейнери, кофи и други

● Осигуряване на съдове за съхраняване на битови отпадъци – контейнери, кофи и други съдове **- 41 120 лв.**

2. Събиране на битовите отпадъци и транспортирането им до депата или други инсталации и съоръжения за третирането им - **115807 лв.**

Сумите са определени в зависимост от броя и вида на съдовете за отпадъци, кратността на тяхното извозване за период 12 месеца.

В сумата са включени средства за възнаграждения и осигурителни вноски и издръжка.

3. Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл.60 и 64 от ЗУО -  **77 769 лв.**

От които:

3.1. Средства за обезвреждане на битови отпадъци към оператора на претоварна станция **– 59 769 лв.**

в т.ч.

- Такса за депониране на отпадъка в Регионалния център за управление на отпадъците /1461.120 т. х 40.40 лв./т./ -  **59 029 лв**.

3.2. Средства за привеждане на депото в съответствие с нормативната уредба  **- 140 910 лв.**

Чл. 64 от ЗУО по 95.00 лв. на тон.

Чл. 60 от ЗУО по 1,44 лв. на тон.

Наредба № 7, съгл. чл. 60 от ЗУО, Наредба № 7, съгл. чл. 64 от ЗУО.

Сумата е изведена в приходната част със знак „минус”.

Заложените средствата за отчисления по чл. 60 и чл. 64 от Закона за управление на отпадъците се дължат от общините ползватели на депото и се внасят ежемесечно в банкова сметка за чужди средства на РИОСВ Стара Загора.

3.3 Средства за дейности по управление на отпадъци /изготвяне на морфология на отпадъците/четири сезона/ **- 18 000 лв.**

4. Поддържане на чистотата, почистване на уличните платна, площадите и алеите, парковите и другите територии от населените места, предназначени за обществено ползване **- 87 500 лв.**

4.1. Средства за поддръжка на местата за обществено ползване на територията на Община Гурково

в т.ч

● Ръчно метене;

● Почистване на нерегламентирани замърсявания;

● Механизирано косене;

● Събиране на шума;

● Почистване на улични кошчета;

● Почистване на шахти;

● Оросяване на улични платна;

● Зимно ръчно почистване;

● Други средства.

5. Инвестиционни намерения - **120 000 лв.**

Предвид гореизложеното, на основание чл. 21, ал. 1, т. 7 от ЗМСМА, чл. 66, ал. 3, т. 2 от ЗМДТ, чл. 18, ал. 1 от Наредбата за определянето и администрирането на местните такси и цени на услуги на територията на община Гурково, Общински съвет - Гурково

Р Е Ш И:

**ОДОБРЯВА ПЛАН-СМЕТКА**, включваща необходимите средства и тяхното разходване за всяка дейност на територията на Община Гурково за 2023 г. по:

1. осигуряване на съдове за съхраняване на битовите отпадъци - контейнери, кофи и други;

2. събиране на битовите отпадъци и транспортирането им до депата или други инсталации и съоръжения за третирането им;

3. проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по [чл. 60](apis://NORM|41026|8|60|/) и [64 от Закона за управление на отпадъците](apis://NORM|41026|8|64|/);

4. почистване на уличните платна, площадите, алеите, парковите и другите територии от населените места, предназначени за обществено ползване,

както следва:

1. Приходи 
   1. Прогнозна стойност на приходите от такса битови отпадъци за

2023 год. /облог/ **306 786 лв.**

в т. ч.

от население **132 029 лв.**

от физически и юридически лица **144 023 лв.**

/извършващи стопанска дейност на територията на общината**/**

от недобори **30 734 лв.**

1.2. Други средства – собствени средства  **156 320 лв**.

1.3. Възстановяване на средства от РИОСВ /чл.60 и чл. 64/ **120 000 лв.**

**Всичко приходи: 583 106 лв.**

1.4. Отчисления по чл. 60 и чл. 64 от ЗУО/знак минус/ - **140 910 лв.**

**Приходи 2023 г.: 442 196 лв.**

2. Необходими средства за издръжка на дейността  **442 196 лв.**

в т. ч.

2.1. Осигуряване на съдове за съхранение на битовите отпадъци - контейнери, кофи и други  **41 120 лв.**

2.2. Събиране на битовите отпадъци и транспортирането им до депата или други инсталации и съоръжения за третирането им **115 807 лв.**

2.3. Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и чл. 64 от Закона за управление на отпадъците

-  **77 769 лв.**

в т.ч.

● Такса за депониране на отпадъка в Регионалния център за управление на отпадъците **59 069 лв**.

● Средства за дейности по управление на отпадъците /изготвяне на морфология на отпадъците/четири сезона/  **18 000 лв.**

2.4. Почистване на уличните платна, площадите, алеите, парковете и другите територии от населените места, предназначени за обществено ползване

**87 500 лв.**

2.5 Инвестиционни намерения - **120 000 лв.**

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 482

27.01.2023 г.

/ Протокол № 39 /

**ОТНОСНО:** Предложение с вносител Кмет на Община с вх. № ОС – 15 / 18.01.2023 г. - разходване на месечните обезпечения и отчисления по чл. 60, ал. 2, т. 1 и 2 и чл. 64, ал. 1 от Закона за управление на отпадъците (ЗУО).

**МОТИВИ:** В брой 100 от 16.12.2022 г. на Държавен вестник е публикуван Закон за изменение и допълнение на Данъчно-осигурителния процесуален кодекс. В §22 от същия са приети изменения и допълнения на §59, §60, ал. 1, 2 и 3 на ПРЗ на ЗИД на ДОПК, като е добавена 2023 г.

Съгласно изменението месечните обезпечения и отчисления за 2023 г. по чл. 60, ал.2, т.1и т. 2 и чл. 64, ал. 1 от Закона за управление на отпадъците може да се разходват по решение на общинския съвет чрез вътрешни компенсирани промени, без да се изменя приетият от общинския съвет начин за определяне и размер на таксата за битови отпадъци. Регионалната инспекция по околната среда и водите, на  
чиято територия се намира съответното депо, възстановява от банковата сметка за чужди средства преведените и неусвоени от общината месечни обезпечения и отчисления за 2023 г. по чл. 60, ал. 1, т. 1 и 2 и чл. 64, ал. 1 от Закона за управление на отпадъците, за които има решение на общинския съвет по ал. 1, в срок до 30 април 2023 г.

Предвид увеличаващите се разходи за сметосъбиране и сметоизвозване, предлагам средствата за отчисления и обезпечения, отнасящи се за Община Гурково за 2023 г. да останат по сметката на Община Гурково и бъдат разходвани, чрез вътрешни компенсирани промени, без да се изменя приетият от общинския съвет начин за определяне и размер на таксата за битови отпадъци, за дофинансиране на планираните разходи, заложени в План-сметката по чл. 66 от Закона за местните данъци и такси (ЗМДТ) за 2023 г. на Община Гурково.

На основание чл. 21, ал. 1, т. 6 и ал. 2 от Закона за местното самоуправление и местната администрация и §22 от Закона за изменение и допълнение на Данъчно-осигурителния процесуален кодекс, /Обн. ДВ, бр. 100 от 16.12.2022 г./, вр. чл. 60, ал.2, т.1 и т. 2 и чл. 64, ал. 1 от Закона за управление на отпадъците и във връзка с гореизложеното, Общински съвет - Гурково

Р Е Ш И:

Дава съгласие средствата за отчисления и обезпечения, отнасящи се за Община Гурково за периода 01.01.2023 - 31.12.2023 г. да останат по сметката на Община Гурково и бъдат разходвани, чрез вътрешни компенсирани промени, без да се изменя приетият от Общинския съвет начин за определяне и размер на таксата за битови отпадъци и за дофинансиране на планираните разходи, заложени в План-сметката по чл. 66 от Закона за местните данъци и такси (ЗМДТ) за 2023 г. на Община Гурково.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 483

27.01.2023 г.

/ Протокол № 39 /

**ОТНОСНО:** Предложение с вносител Председател на комисия с вх. № ОС – 3 / 11.01.2023 г. – одобряване разходи за командировки.

**МОТИВИ:** За периода 01.07.2022 г. – 31.12.2022 г. е представена справка за размера на изплатените командировки на Кмета на Община Гурково и на Председателя на Общински съвет – Гурково. Съгласно чл.22, ал.1, т.3 от Правилника за организацията и дейността на Общински съвет – Гурково, неговите комисии и взаимодействието му с общинската администрация внасям за одобрение извършените разходи.

На основание чл.21, ал.1 т. 23 и ал.2 от Закона за местното самоуправление и местната администрация, чл.23 от Правилника за организацията и дейността на Общински съвет – Гурково, неговите комисии и взаимодействието му с общинската администрация и чл.8 ал.4 от Наредбата за командировките, Общински съвет - Гурково

Р Е Ш И:

1. Одобрява на Кмета на Община Гурково разходи за командировки в размер на 1853,50 / хиляда осемстотин петдесет и три лв. и 50 ст. / за периода 01.07.2022 г. – 31.12.2022 г., съгласно приложената справка.

2. Одобрява наПредседателя на Общински съвет – Гурково разходи за командировки в размер на 585,63 /петстотин осемдесет и пет лв. и 63 ст. / за периода 01.07.2022 г. – 31.12.2022 г., съгласно приложената справка.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 484

27.01.2023 г.

/ Протокол № 39 /

**ОТНОСНО:** Предложение с вносител Кмет на Община с вх. № ОС – 10 / 18.01.2023 г. - приемане на Отчет за изпълнението на Програмата за управление на Община Гурково през мандат 2019-2023 г. за периода 01.01.2022 г.- 31.12.2022 г.

**МОТИВИ:** Съгласно чл. 44, ал.5 от Закона за местната администрация и местното самоуправление /ЗМСМА/, кметът на общината има задължението всяка година да представя пред общинския съвет годишен отчет за изпълнението на мандатната програма в срок до 31 януари.

Отчетът, който Ви представяме за разглеждане отразява извършеното от Кмета на община Гурково и ръководената от него общинска администрация за периода от 01.01.2022 г. до 31.12.2022 г.

На основание чл.21 ал.1 т.24, във връзка с ал.2 от ЗМСМА и в предвид гореизложеното, Общински съвет - Гурково

Р Е Ш И:

Приема Отчет за изпълнение на Програмата за управление на Община Гурково през мандат 2019-2023 г. за периода 01.01.2022 г.- 31.12.2022 г**.**,неразделна част от решението.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 485

27.01.2023 г.

/ Протокол № 39 /

**ОТНОСНО:** Предложение с вносител Кмет на Община с вх. № ОС – 4 / 11.01.2023 г. – приемане на Отчет за изпълнение на Решенията на Общински съвет – Гурково за периода 01.07.2022 г. – 31.12.2022 г.

**МОТИВИ:** В изпълнение на задълженията ми съгласно чл. 44,ал.1,т.7 от ЗМСМА предоставям на Вашето внимание Отчет за изпълнение на Решенията на Общински съвет – Гурково за периода 01.07.2022 г. – 31.12.2022 г.

На основание чл.21, ал.1, т.24 и ал.2 от Закона за местното самоуправление и местната администрация, Общински съвет - Гурково

Р Е Ш И:

Приема Отчета на Кмета на Община Гурково за изпълнение на Решенията на Общински съвет – Гурково за периода 01.07.2022 г. – 31.12.2022 г.,неразделна част от решението.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 486

27.01.2023 г.

/ Протокол № 39 /

**ОТНОСНО:** Предложение с вносител Председател на ОбС с вх. № ОС – 11 / 18.01.2023 г. - приемане Отчет за дейността на Общински съвет – Гурково и на неговите комисии за периода 01.07.2022 г. – 31.12.2022 г.

**МОТИВИ:** Разпоредбите на чл.27, ал.6 от Закона за местното самоуправление и местната администрация задължава Председателя на Общинския съвет да изготвя и внася за разглеждане два пъти годишно Отчет за дейността на съвета и на неговите комисии, който се разглежда в открито заседание и се разгласява на населението по ред, определен в Правилника за организация и дейността на общински съвет - Гурково, неговите комисии и взаимодействието му с общинската администрация.

На Вашето внимание предоставям изготвения от мен отчет в настоящото заседание с молба, ако е необходимо да предложите промени при евентуални неточности и пропуски установени от Вас.

След разглеждането му, на основание чл.21, ал.1, т. 24, във връзка с ал.2 и чл.27, ал.6 от Закона за местното самоуправление и местната администрация и чл.15, ал.2 от Правилника за организация и дейността на общински съвет – Гурково, неговите комисии и взаимодействието му с общинската администрация, Общински съвет – Гурково

Р Е Ш И:

1. Приема Отчета за дейността на Общински съвет – Гурково и на неговите комисии за периода 01.07.2022 г. – 31.12.2022 г.
2. Приетият Отчет да се разгласи чрез сайта на Община Гурково.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 487

27.01.2023 г.

/ Протокол № 39 /

**ОТНОСНО:** Предложение с вносител Кмет на Община с вх. № ОС – 1 / 06.01.2023 г. - приемане на Отчет за изпълнение на Общински план за младежта за 2022 г.

**МОТИВИ:** Общинският годишен план за младежта и заложените в него приоритети и специфични цели за 2022 г. бяха насочени към създаване на благоприятни условия за обучение и професионално образование, социално и личностно реализиране на младите хора, за участието им в обществения и икономически живот, за приобщаването им към управлението на местно, областно и национално ниво.

В отчета за изпълнение на общинския план за младежта – са отразени всички дейности, извършени през изминалата 2022 г.

На основание чл. 21, ал. 1, т. 24 и ал. 2 от Закона за местното самоуправление и местната администрация и горе изложеното, Общински съвет - Гурково

Р Е Ш И:

1. Приема Отчет за изпълнение на общински план за младежта за 2022 г. - неразделна част от настоящото решение

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 488

27.01.2023 г.

/ Протокол № 39 /

**ОТНОСНО:** Предложение с вносител Кмет на Община с вх. № ОС – 2 / 06.01.2023 г. - приемане на Общински план за младежта за 2023 година.

**МОТИВИ:** Проектът на План за младежта 2023г. се приема на основание чл.15, ал.3 от Закона за младежта и е изготвен след обстоен анализ на ситуацията в Общината и включва дейности, приоритети и специфични цели за провеждане на общинската политика за младежта и мерки за постигането й, и отговаря по съдържание на чл.16, ал.2 и ал.3 от Закона за младежта.

На основание чл. 21,т.12 и ал. 2 от Закона за местното самоуправление и местната администрация и и чл.16,ал.1 от Закона за младежта, във връзка с горе изложеното, Общински съвет – Гурково

Р Е Ш И:

1. Приема Общински план за младежта за 2023 година – неразделна част от настоящото решение.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 489

27.01.2023 г.

/ Протокол № 39 /

**ОТНОСНО:** Предложение с вносител Зам.-председател на ОбС с вх. № ОС – 14 / 18.01.2023 г. - определяне представител от Община Гурково за член на мрежата „Изграждаме Европа с представители на местното самоуправление“.

**МОТИВИ:** В Общински съвет – Гурково е получена покана с вх. № 8/17.01.2023 г. от Цветан Кюланов, и.д. ръководител на представителството на Европейската комисия в България, с която се представя проекта „Изграждаме Европа с представители на местното самоуправление“, целящ да подобри комуникацията по въпросите на ЕС чрез изграждането на безпрецедентен съюз между европейските структури и структурите на местното самоуправление, и по - конкретно чрез обсъждане на важни теми за региона с гражданите.

Членовете на мрежата „Изграждаме Европа с представители на местното самоуправление" ще имат:

* тясна връзка с институциите на ЕС,
* ще се включат в посещения на Европейската комисия в Брюксел, организирани на български език, кьдето ще могат се срещнат и да разговарят с местни представители от цяла Европа,
* ще получат достъп до интерактивната платформа Futurium за по-добро взаимодействие с други членове на мрежата,
* ще получат тримесечен бюлетин с информация за развитието на проекта, планираните семинари и събития и други материали, свързани с проекта.

Европейската Комисия отправя покана към органите на местната власт да определят

местен представител на изборна длъжност за член на мрежата „Изграждаме Европа с представители на местното самоуправление".

На основание чл.21, ал.1,т.23, във връзка с чл.21, ал.2 от Закона за местното самоуправление и местната администрация и предвид гореизложеното, Общински съвет - Гурково

Р Е Ш И:

Определя представител от Община Гурково за член на мрежата „Изграждаме Европа с представители на местното самоуправление“ - Гочо \*\*\*\*\* Гочев - Председател на Общински съвет - Гурково.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ.-ПРЕДСЕДАТЕЛ: /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**